Krúdy Gyula csalódást okozott a feleségeinek | Cool.hu
| 2019.11.12 12:40 | 0 MEGOSZTÁS | 0 HOZZÁSZÓLÁS
A magyar irodalom egyik jeles alakja a szerelemért sem tudott felhagyni a korábbi életvitelével. Régen és most igaz a művészekre, hogy körüllengi őket egyfajta titokzatos vonzerő, aminek nehéz ellenállni, ám jobb tudni, hogy a művészek jó része alkalmatlan a komoly kapcsolatra. Igaz ez a magyar irodalomtörténet több jeles alakjára is.
A régi idők múzsái közül többen is szerencsésnek érezhették magukat, hogy nem csak távolról figyelhetik az írókat, költőket, ám a házasság után nem egyszer kiderült a számukra, hogy az irodalomban sikeres férfiak férjként nem állják meg a helyüket.
Igaz volt egy Kurdy Gyulára is, aki nem egy, hanem két feleségét is hamar kiábrándította magából. Habár az igaz, hogy az első feleségével húsz éven át tartott a házassága, mégis az inkább csak Spiegler Bellának volt köszönhető, hiszen az asszony lelkiismeretesen nevelte a három gyermeküket, és képes volt elviselni, hogy a férje kávézókban vagy prostituáltakkal tölti a szabadidejét ahelyett, hogy otthon lenne a családjával.
Amikor aztán a honoráriuma lehetővé tette, Krúdy fogta magát, és elköltözött otthonról. Egy lakosztályt bérelt a Royal szállóban, ahol a szállodaigazgató feleségével, Váradi Reginával, Rezsánnal viszonyba bonyolódott. Az író akkoriban még nem sejtette, hogy nem Rezsán lesz az, aki miatt végleg el fogja hagyni a családját, viszont a szeretőnek jelentős szerepe volt abban, hogy a férfi megismerkedett a későbbi második feleségével.
Rezsán ugyanis nyaranta meghívta Krúdyt a siófoki villájukba, ahol a férfi megismerkedett a nő 15 éves lányával, Zsuzsával, aki a szüleivel töltötte az iskolai szünidejét. Az írót hamarosan jobban érdekelte a lány, mint annak anyja, ám a szerelmük csak négy év múlva teljesedett be.
Krúdy ugyanazon a nyáron elhatározta, hogy megszökteti Zsuzsát, de csak a vasútállomásig jutottak, mert ott beérték őket a dühös szülők, akik eltiltották a lányt az írótól. Zsuzsa ebbe nem törődött bele. Hamarosan újra megszökött, és beköltözött Krúdy margitszigeti szállodai szobájába. Az apa csak akkor adta áldását a párra, amikor kiderült, hogy a lány terhes.
Krúdy ekkor elvált a feleségétől, majd feleségül vette Zsuzsát. Eleinte úgy tűnhetett, hogy kettejük boldogságának semmi sem állhat útjába, de az író egyszerűen nem tudott változtatni a természetén, így hiába várta otthon a fiatal felesége, ő újra a kávézókban mulatta az időt.
„Kedves Zsuzsikám, nagyon szeretlek! Ha éjszaka kimaradok, akkor mindig lyukas a szívem, a könnyeimmel alig bírok, amikor eszembe jutsz. Bocsásd meg nekem, ha nem érek haza rendes időben!”
Siófoki villák, amelyekben híres magyar írók nyaraltak
krúdy gyula feleségei Krúdy Gyula múzsák magyar író magyar irodalom irodalom